Folketing
2006-01-17

Det er meget enkelt at svare på. Hvis Kommunernes Landsforening ikke havde stillet meget høje krav om kompensation for indførelse af SUpraktik, så ville regeringen fortsat have overvejet det og måske foreslået det. Men vi vil altså ikke bruge så mange penge på at afskaffe den lønnede praktik, når vi ikke er sikre på, at vi får tilstrækkeligt for pengene. Så tror jeg, vi skal se lidt mere afslappet på, om praktikken er SU-finansieret, eller om den er lønfinansieret. Der er jo meget delte meninger om, hvad der er bedst. Det tror jeg selv der er i de pågældende personaleorganisationer. Så lad os nu prøve at få det bedste ud af den lønnede praktik, når vi nu ikke kan få Kommunernes Landsforening med på en rimelig overgang til SU-praktik. Som det har skinnet igennem både i det avisinterview, der blev citeret, og i det, jeg har sagt i dag, er jeg jo ikke principiel modstander af lønnet praktik. Der er altså også nogle fordele ved lønnet praktik, nemlig at man får rigtige arbejdsopgaver. (Kort bemærkning).